pythainlp/thai-wiki-dataset-v4 huggingface dataset:
กโนม

โครงการ GNOME เป็นการสร้างแพลตฟอร์มทางคอมพิวเตอร์ ที่เป็นซอฟต์แวร์เสรี โดยมีเป้าหมายคือสร้างชุดเครื่องมือที่ช่วยให้นักพัฒนาสามารถสร้างโปรแกรมขึ้นมาได้ง่าย รวมไปถึงสิ่งแวดล้อมเดสก์ท็อป (desktop environment - ซอฟต์แวร์ที่ใช้เรียกซอฟต์แวร์อื่น ทำหน้าที่จัดการกับไฟล์และระบบหน้าต่าง)
มีซอฟต์แวร์จำนวนมากที่ถูกพัฒนาขึ้นใต้โครงการ GNOME ซึ่งมักจะถูกนำไปรวมเป็นส่วนหนึ่งของระบบปฏิบัติการบางชนิด เช่น ลินุกซ์ หรือ โซลาริส เป็นต้น
GNOME เป็นส่วนหนึ่งของโครงการ GNU และเป็นสภาวะการทำงานแบบเดสก์ท็อปหลักของ GNU ด้วย GNOME
ประวัติ.
โครงการ GNOME เริ่มขึ้นในเดือนสิงหาคม ค.ศ. 1997 โดย Miguel de Icaza และ Federico Mena เพื่อเป็นทางเลือกของระบบเดสก์ท็อป KDE เนื่องจากว่าโครงการ KDE ในขณะนั้นได้พัฒนาบน widget toolkit ชื่อ Qt ซึ่งขณะนั้นไม่ได้เป็นซอฟต์แวร์เสรี
GNOME เลือกใช้ widget toolkit ชื่อ GTK+ ซึ่งใช้สัญญาอนุญาตแบบ GNU Lesser Public License (LGPL) ดังนั้น GNOME จึงมีสัญญาอนุญาตใช้งาน 2 แบบคือ LGPL สำหรับไลบรารีต่างๆ และ GPL สำหรับระดับแอปพลิเคชัน
เดิมที GNOME ย่อมาจาก 'ภูติแคระ' ซึ่ง Elliot Lee ผู้คิดชื่อนี้ต้องการให้ GNOME มีลักษณะเป็นเฟรมเวิร์คแบบ distributed object เช่นเดียวกับ OLE ของไมโครซอฟท์ ปัจจุบันโครงสร้างของ GNOME ไม่ได้ใช้แนวคิดนี้แล้ว ชื่อเต็มของโครงการจึงถูกเลิกใช้ไป สมาชิกบางคนของโครงการได้เปลี่ยนวิธีเขียนชื่อจาก GNOME มาเป็น Gnome แทน
โครงสร้าง.
GNOME ประกอบด้วย 2 ส่วนหลัก ได้แก่
เป้าหมายของโครงการ GNOME คือสร้างซอฟต์แวร์ที่ใช้ได้อย่างเสรีโดยไม่มีค่าใช้จ่าย เป็นมิตรกับผู้ใช้ สนับสนุนการใช้งานของผู้ด้อยความสามารถ และสนับสนุนภาษาต่าง ๆ ให้มากที่สุดเท่าที่เป็นไปได้
ทางด้านการจัดการโครงการนั้น มีการตั้งมูลนิธิ GNOME ขึ้นมาในเดือนสิงหาคม ค.ศ. 1998 เพื่อทำงานบริหารจัดการและประชาสัมพันธ์ ทางมูลนิธิจะเปิดรับสมัครคณะกรรมการใหม่เป็นประจำทุกปีในเดือนพฤศจิกายน
นักพัฒนาและผู้มีส่วนเกี่ยวข้องกับ GNOME จะจัดงานประชุมขึ้นปีละครั้งชื่อว่า GUADEC เพื่อพูดคุยหาทิศทางการพัฒนา GNOME ในอนาคต
แพลตฟอร์ม.
จากเดิมที่ตั้งใจให้ทำงานได้กับ GNU ปัจจุบัน GNOME สามารถทำงานบนระบบปฏิบัติการแบบยูนิกซ์ได้เกือบทุกชนิด และถูกนำไปใช้เป็นฐานในการพัฒนา Java Desktop System ซึ่งเป็นส่วนติดต่อผู้ใช้ตัวใหม่ของระบบปฏิบัติการโซลาริสแทนระบบ Common Desktop Environment นอกจากนี้ GNOME ยังถูกเลือกให้เป็นระบบเดสก์ท็อปหลักของลินุกซ์หลายยี่ห้อ เช่น Fedora และ Ubuntu รายชื่อของลินุกซ์ที่ใช้ GNOME สามารถอ่านได้จากเว็บไซต์ของ GNOME
GNOME ยังมีในแบบ LiveCD ซึ่งนำไปใช้บนคอมพิวเตอร์โดยไม่ต้องติดตั้ง มีจุดประสงค์เพื่อให้ผู้ใช้หน้าใหม่ได้สัมผัสกับ GNOME และทำความคุ้นเคยก่อนติดตั้งใช้งานจริง
ส่วนประกอบทั้งหมดของ GNOME สามารถทำงานได้บน Cygwin ซึ่งช่วยให้โปรแกรมของ GNOME ทำงานบนระบบปฏิบัติการไมโครซอฟท์วินโดวส์ได้
แอปพลิเคชัน.
โปรแกรมเหล่านี้เป็นโปรแกรมที่ถูกออกแบบมาใช้กับโครงการ GNOME
รวมเป็นส่วนหนึ่งของ GNOME.
โปรแกรมกลุ่มนี้จะออกพร้อมกับ GNOME desktop
ไม่ได้รวมเป็นส่วนหนึ่งของ GNOME.
โปรแกรมเหล่านี้ใช้เทคโนโลยีพื้นฐานของ GNOME และมักจะถูกใช้คู่กับ GNOME เช่นกัน
เคดีอีพลาสมา 5

เคดีอีพลาสมา  เป็นสิ่งแวดล้อมเดสก์ท็อป (Desktop Environment) ที่เป็นซอฟต์แวร์เสรี เน้นการทำงานบนลินุกซ์ สร้างโดย เคดีอี
รุ่นล่าสุดคือ เคดีอีพลาสมา 5 พัฒนาบนทูลคิท Qt 5 และ เคดีอีเฟรมเวิร์ก 5
ซ่งเซวีย

ซ่งเซวีย เป็นตัวละครในนิยายกำลังภายในเรื่องมังกรคู่สู้สิบทิศ แต่งโดยหวงอี้ เป็นผู้นำตระกูลซ่ง ซึ่งเป็นหนึ่งในตระกูลขุนนางชั้นสูงในยุคนั้น เคยได้รับอวยยศในสมัยราชวงศ์สุยเป็นพระยาปราบทักษิณ และไม่เคยถวายบังคมแก่ฮ่องแต้ราชวงศ์สุยเลยแม้สักครั้งเดียวแสดงให้เห็นถึงบารมีในตระกูลขุนนางชั้นสูงแซ่ซ่ง ในอดีตเป็นหนุ่มรูปงามแห่งยุค เคยมีความสัมพันธ์ฉันท์คนรักกับเจ้าเรือนฌานเมตไตรย ฝ่านชิงฮุ้ย แต่สุดท้ายด้วยความคิดแตกต่างจึงแยกทางกัน มีเพลงดาบเป็นเลิศในแดนตงง้วน เป็นพ่อตาของ โค่วจง เนื่องจากลูกคนเล็กของซ่งเซวีย คือซ่งอี้จื้อได้แต่งงานกันและยังเป็นผู้ที่สนับสนุนกองกำลังขุนพลน้อยอีกด้วย ซึ่งถือเป็นยอดยุทธ์ในดินแดนภาคกลางอีกคน ลือชื่อด้วยเพลงดาบ ฟ้าถาม 9 ดาบ เทียบชั้นระดับปรมาจารย์ทั้ง 3 แห่งยุค ซึ่งซ่งเชวียยังเป็นคนสอนวิทยายุทธ์ของโค่วจนก้าวล้ำหน้าจนเทียบชั้นปรมาจารย์ได้
ประวัติตามท้องเรื่อง.
ซ่งเซวีย เป็นบุคคลที่เกิดมาในตระกูลชาวหลิงหนัน ในวัยหนุ่มได้พานพบว่าที่เจ้าเรือนฌาณเมตไตร ฝ่ายชิงฮุ้ย แต่ด้วยทัศนะคติที่ไม่ตรงกัน ในเรื่องการหลอมรวมแผ่นดินเป็นหนึ่ง โดยซ่งเซวียหวังให้ชาวฮั่นสายเลือดแท้หลอมแผ่นดิน แต่ฝ่านชิงฮุ้ยต้องการหลอมรวมหลายเผ่าพันธ์เข้าด้วยกัน ทำให้ซ่งเซวียหันมาสนใจการพัฒนาฝีมือ ด้วยการแต่งกับหญิงอัปลักษณ์ เพื่อทุ่มเทตัวเองให้กับการฝึกฝนดาบ ด้วยคำกล่าวที่ว่า
<templatestyles src="แม่แบบ:คำพูด/style.css" />จิตและกาย เป็นหนึ่งเดียว ไม่มีสิ่งใดอีก นอกจากดาบ
ทำให้เค้าได้รับการยกย่องว่าเป็นที่สุดของแผ่นดิน และอาจจะเป็นชายที่หล่อที่สุด รวยที่สุด และมีอิทธิพลที่สุด แต่สิ่งที่เป็นที่สุดของซ่งเซวียจริง ๆ นั่นคือเพลงดาบ ซึ่งได้รับการยกย่องว่าเป็นอันดับ 1 ของแผ่นดิน ซ่งเซวียฝึกดาบตั้งแต่อายุ 5 ขวบ ก่อนอายุ 30 ปี ก็ช่ำชองวิชาดาบจากทุกสำนัก โดยเขาขังตัวเองนานถึง 4 ปี เพื่อใช้บทเพลง '"ฟ้าถาม"' ที่แต่งโดยชวีเหยียน มาบัญญัติเป็นเพลงดาบฟ้าถาม ซึ่งเป็นที่มาของฉายา "'ดาบสวรรค์"'
ซ่งเซวีย มี น้อง 2 คน คือ กระบี่พสุธา ซ่งจื้อ และ เคราเงิน ซ่งลู่และมีลูก 3 คน คือ ซ่งอี้หัว ,ซ่งซือเต้า และ ซ่งอี้จื่อ 
ภาพลักษณ์ในภาพยนตร์.
"ซ่งเซวีย" ปรากฏตัวในซี่รี่ย์กำลังภายใน เรื่อง มังกรคู่สู้สิบทิศ ในรูปแบบภาพยนตร์ ในรูปกายของชายที่เสียสติ แต่สุดท้ายได้สติคืนและร่วมมือกับโค่งจง ฉีจื่อหลิง ต่อกรกับพรรคมาร
สิบคนโฉด

สิบคนโฉด (十大惡人) เป็นฉายากลุ่มคนโฉดในนิยายกำลังภายในเรื่อง เซียวฮื้อยี้ เป็นกลุ่มคนโฉดที่ถูกตั้งฉายาให้จากทางยุทธภพ เนื่องจากมีความโฉดชั่ว เลวทรามเป็นที่หนึ่ง มีด้วยกัน 10 คน แต่ละคนก็จะมีลักษณะและวรยุทธที่แตกต่างกันดังนี้ 
ข้อมูลทั้งหมดนี้ อ้างอิงจากหนังสือการ์ตูน ไม่ได้มาจากนิยายแต่อย่างใด
พ.ศ. 1999

พุทธศักราช 1999 ใกล้เคียงกับ ค.ศ. 1456 เป็นปีอธิกสุรทินที่วันแรกเป็นวันพฤหัสบดีตามปฏิทินจูเลียน
ผู้นำ.
"สำหรับผู้นำประเทศอื่น ๆ ดู รายชื่อผู้นำประเทศ พ.ศ. 1999"
รายชื่อภาษาเรียงตามจำนวนผู้ใช้เป็นภาษาแม่

นี่คือ รายชื่อภาษาเรียงตามจำนวนผู้ที่ใช้เป็นภาษาแม่
อย่างไรก็ตาม ควรใช้การจัดอันดับทั้งหมดด้วยความระมัดระวัง เนื่องจากไม่สามารถกำหนดเกณฑ์ทางภาษาที่สอดคล้องกันสำหรับการจำแนกภาษาในความต่อเนื่องของภาษาถิ่น
ตัวอย่างเช่น ภาษามักถูกกำหนดให้เป็นชุดของความหลากหลายที่สามารถเข้าใจร่วมกันได้ แต่ภาษามาตรฐานแห่งชาติที่เป็นอิสระอาจถูกพิจารณาว่าเป็นภาษาที่แยกจากกัน แม้ว่าพวกเขาจะเข้าใจร่วมกันเป็นส่วนใหญ่ เช่นในกรณีของภาษาเดนมาร์กแล ภาษานอร์เวย์
เจมส์ โจเซฟ ซิลเวสเตอร์

เจมส์ โจเซฟ ซิลเวสเตอร์ หรือชื่อเดิม เจมส์ โจเซฟ (3 กันยายน, ค.ศ. 1814 - 15 มีนาคม, ค.ศ. 1897) เป็นนักกฎหมายและนักคณิตศาสตร์ชาวอังกฤษ
ประวัติ.
ซิลเวสเตอร์เกิดในกรุงลอนดอน และใช้นามสกุล ซิลเวสเตอร์ ตามพี่ชายของเขา เมื่อเขาอพยพไปอยู่ในสหรัฐอเมริกา ซึ่งจะต้องมีการกรอกชื่อที่สามด้วย เขาเข้าศึกษาที่วิทยาลัยเซนต์จอห์น แห่งเคมบริดจ์ ตั้งแต่ ค.ศ. 1831 (แม้ว่าจะต้องหยุดเรียนถึง 2 ปี เนื่องด้วยเจ็บป่วยเป็นเวลานาน) แต่เนื่องจากเขาเป็นชาวยิว จึงไม่สำเร็จการศึกษา เพราะในช่วงเวลาดังกล่าวนั้น การสอบไล่จบการศึกษาต้องยอมรับ Thirty-Nine Articles ของนิกายเชิร์ชออฟอิงแลนด์ แต่เขาปฏิเสธ อย่างไรก็ตาม เขาก็ได้เข้าสอบปริญญาตรีเกียรตินิยม (tripos) คณิตศาสตร์ที่มีชื่อเสียงของมหาวิทยาลัยเคมบริดจ์ในปี 1837 และได้คะแนนเป็นอันดับ 2 ครั้นปี 1841 ก็ได้รับปริญญาศิลปศาสตรบัณฑิต และมหาบัณฑิต จากวิทยาลัยทรีนิตี แห่งเมืองดับลิน ในปีเดียวกันนั้น เขาก็เดินทางไปยังสหรัฐอเมริกา และอาศัยอยู่ที่นั่นเป็นระยะเวลาสั้นๆ เพื่อจะเป็นอาจารย์ในมหาวิทยาลัยเวอร์จิเนีย แต่ไม่ช้าก็กลับอังกฤษอีก
เมื่อกลับไปยังอังกฤษ เขาได้ศึกษาด้านกฎหมาย (พร้อมกับอาเทอร์ เคย์เลย์ {Arthur Cayley} ผู้คิดค้นทฤษฎีแมทริกซ์ร่วมกับเขา) ขณะเดียวกันก็ทำงานเป็นผู้ชำนาญด้านสถิติ (actuary) ไปด้วย แต่เป้าหมายของเขาคือ หางานเป็นนักคณิตศาสตร์อาชีพ แต่เขาก็ไม่ได้ตำแหน่งที่ต้องการ กระทั่ง ค.ศ. 1855 ก็ได้รับตำแหน่งศาสตราจารย์วิชาคณิตศาสตร์ ที่โรงเรียนนายร้อยทหารบก ณ เมืองวูลวิช แต่เนื่องจากเป็นสถาบันทางทหาร เขาจึงต้องเกษียณราขการตั้งแต่อายุ 55 ปี
ครั้น ค.ศ. 1877 ซิลเวสเตอร์ก็เดินทางข้ามมหาสมุทรอีกครั้ง เพื่อหางานใหม่ ที่มหาวิทยาลัยโจนส์ ฮอปกินส์ เมื่อถึงปี 1878 เขาได้จัดทำวารสาร American Journal of Mathematics ขึ้น นับเป็นวารสารด้านคณิตศาสตร์เล่มแรกของสหรัฐอเมริกา
ในที่สุดเขาก็เดินทางกลับอังกฤษ ในปี ค.ศ. 1883 เพื่อรับตำแหน่ง ศาสตราจารย์เรขาคณิตซาวิเลียน (Savilian chair of geometry) ที่ มหาวิทยาลัยออกซฟอร์ด เขาดำรงตำแหน่งนี้จนกระทั่งถึงแก่กรรมเมื่อวันที่ 15 มีนาคม 1897 แม้ว่าในปี 1892 มหาวิทยาลัยได้ตั้งตำแหน่งรองศาสตราจารย์สำหรับตำแหน่งของเขาไว้ด้วย
กล่าวกันว่า ซิลเวสเตอร์ได้คิดจำนวนสูงสุดของพจน์ทางคณิตศาสตร์ เช่น Euler's totient function φ("n") ผลงานด้านวิทยาศาสตร์ของเขามีการตีพิมพ์รวมไว้ 4 เล่มชุดด้วยกัน
เมื่อปี 1880 ราชสมาคมแห่งลอนดอน (Royal Society) เหรียญ Copley Medal ให้แก่ซิลเวสเตอร์ อันเป็นรางวัลสูงสุดสำหรับความสัมฤทธิผลด้านวิทยาศาสตร์ และเมื่อปี 1901 มีการสร้างเหรียญซิลเวสเตอร์ (Sylvester Medal) เพื่อเป็นเกียรติแก่ซิลเวสเตอร์ที่ได้ทำงานวิจัยด้านคณิตศาสตร์
สำหรับ เวสเตอร์เฮาส์ (Sylvester House) เป็นหอพักนักศึกษาปริญญาตรี ที่มหาวิทยาลัยโจนส์ ฮอปกินส์ ตั้งชื่อเพื่อเป็นเกียรติแก่เขาด้วย
ระบบการเขียน

ระบบการเขียน  คือลักษณะสัญลักษณ์หรือตัวอักษรที่ใช้ในการแสดงความหมายที่ใช้ในภาษาต่าง ๆ ระบบการเขียนแตกต่างจากระบบสัญลักษณ์ทั่วไปคือ บุคคลที่ใช้ระบบเดียวกันสามารถอ่านและเข้าใจภาษานั้นได้ตรงกันโดยไม่จำเป็น ต้องมีความรู้เฉพาะทางสำหรับดึงความหมายของสัญลักษณ์นั้น ต่างกับสัญลักษณ์ในภาพวาด แผนที่ ป้าย คณิตศาสตร์และสัญลักษณ์ต่างๆ
จีพีอาร์เอส

จีพีอาร์เอส หรือ GPRS เป็นตัวย่อ ของ General Packet Radio Service เป็นบริการส่งข้อมูลสำหรับโทรศัพท์มือถือแบบ GSM โดย GPRS มักถูกเรียกว่าเป็นโทรศัพท์มือถือยุค 2.5G ซึ่งอยู่ระหว่าง 2G และ 3G ทางเทคนิคแล้ว GPRS ใช้ช่องสัญญาณแบบ TDMA ของเครือข่าย GSM ในการส่งข้อมูล
ในทางทฤษฎีแล้ว ความเร็วสูงสุดของ GPRS อยู่ที่ประมาณ 60 กิโลบิตต่อวินาที
เอกซ์เอ็มพีพี

เอกซ์เอ็มพีพี ("โพรโทคอลรับส่งและแสดงข้อความขยายได้") เดิมชื่อ แจบเบอร์  เป็นโพรโทคอลที่ใช้ในการส่งข้อความด่วน (instant messaging) ที่ใช้ภาษา XML เป็นหลัก ปัจจุบันใช้ในโปรแกรมส่งข้อความด่วน Google Talk รวมถึงโปรแกรมพูดคุยแบบ VoIP อย่าง Gizmo5
วัดพุทไธศวรรย์

วัดพุทไธศวรรย์ เป็นพระอารามหลวงตั้งอยู่ริมแม่น้ำเจ้าพระยาฝั่งตะวันตก ในตำบลสำเภาล่ม อำเภอพระนครศรีอยุธยา ในสมัยกรุงศรีอยุธยา วัดพุทไธศวรรย์เป็นพระอารามหลวงที่ใหญ่โตและมีชื่อเสียงวัดหนึ่ง ปรากฏตามตำนานว่าสมเด็จพระรามาธิบดีที่ 1 (พระเจ้าอู่ทอง) ทรงสร้างขึ้นในบริเวณที่ซึ่งเป็นที่ตั้งพลับพลาที่ประทับเมื่อทรงอพยพมาตั้งอยู่ก่อนสถาปนากรุงศรีอยุธยาเป็นราชธานี ที่ตรงนี้มีชื่อปรากฏในพระราชพงศาวดารว่า "ตำบลเวียงเล็ก หรือ เวียงเหล็ก" ครั้นเมื่อสถาปนากรุงศรีอยุธยาแล้ว ถึง พ.ศ. 1896 จึงโปรดให้สร้างวัดนี้ขึ้นเป็นพระราชอนุสรณ์ ณ ตำบลซึ่งพระองค์เสด็จมาตั้งมั่นอยู่แต่เดิม และพระมหากษัตริย์องค์ต่อ ๆ มาก็คงจะได้โปรดให้สร้างถาวรวัตถุ เพิ่มเติมขึ้นอีกหลายอย่าง เมื่อเสียกรุงฯ ในปี พ.ศ. 2310 วัดพุทไธศวรรย์เป็นอีกวัดหนึ่งที่มิได้ถูกข้าศึกทำลายเหมือนวัดอื่น ๆ ทุกวันนี้จึงยังมีโบราณสถานไว้ชมอีกมากมาย
องค์ประกอบภายในวัด.
ภายในวัดพุทไธศวรรย์ประกอบด้วย ปรางค์ประธานองค์ใหญ่ศิลปะแบบขอม ตั้งอยู่กึ่งกลางอาณาเขตพุทธาวาสบนฐานไพที ซึ่งมีลักษณะย่อเหลี่ยมมีบันไดขึ้น 2 ทาง คือ ทางทิศตะวันออก และทางทิศตะวันตก ส่วนทิศเหนือทิศใต้มีมณฑปสองหลังภายในพระมณฑปมีพระประธาน พระตำหนักสมเด็จพระพุทธโฆษาจารย์ สมเด็จพระพุทธโฆษาจารย์เป็นพระเถระชั้นผู้ใหญ่ประจำอยู่ในสมัยกรุงศรีอยุธยา ตำหนักนี้อยู่ในสภาพค่อนข้างทรุดโทรมแต่ภายในผนังของตำหนัก มีภาพสีเกี่ยวกับเรื่องหมู่เทวดา นักพรต นมัสการพระพุทธบาท และเรือสำเภาตอนพระพุทธโฆสะไปลังกา ภาพเหล่านี้อยู่ในสภาพไม่ชัดเจนนัก นอกจากนี้ยังมีพระอุโบสถอยู่ทางด้านทิศตะวันตกของปรางค์ หมู่พระเจดีย์สิบสององค์ วิหารพระนอน และตำหนักท้าวจตุคามรามเทพ
วินโดวส์ 95

วินโดวส์ 95 (ชื่อรหัส: Chicago) เป็นระบบปฏิบัติการในลักษณะกูอี้ ซึ่งออกแบบสำหรับผู้ใช้ทั่วไป พัฒนาโดยไมโครซอฟท์ และวางจำหน่ายวันที่ 24 สิงหาคม พ.ศ. 2538 (ค.ศ. 1995) วินโดวส์ 95 ประสบความสำเร็จอย่างเปรียบเทียบไม่ได้ โดยภายใน 1-2 ปีวินโดวส์ 95 ได้ถือว่าเป็นระบบปฏิบัติการที่ประสบความสำเร็จมากที่สุดตั้งแต่มีมา
วินโดวส์ 95 ได้พัฒนาขึ้นอย่างมากจากวินโดวส์ 3.1 รุ่นก่อน โดยเฉพาะส่วนต่อประสานกราฟิกกับผู้ใช้ จากเดิมที่วินโดวส์นั้นต้องทำงานอยู่บนระบบปฏิบัติการดอส วินโดวส์ 95 นั้นได้รวมทั้งระบบปฏิบัติการดอส และส่วนวินโดวส์รุ่นเดิมเข้าด้วยกัน ทำให้ไม่จำเป็นที่จะต้องมีดอสสำหรับการติดตั้งวินโดวส์อีกต่อไป หนึ่งในการเปลี่ยนแปลงทางเทคนิคที่สำคัญคือสามารถรองรับชื่อไฟล์ได้ถึง 255 ตัวอักขระ เนื่องจากเปลี่ยนมาใช้การเข้าถึงไฟล์แบบ 32 บิตแทน
ไมโครซอฟท์ได้ทำการหยุดสนับสนุนวินโดวส์ 95 เมื่อวันที่ 31 ธันวาคม พ.ศ. 2544
ส่วนติดต่อกับผู้ใช้.
วินโดวส์ 95 ได้ทำให้การใช้งาน และความสามารถผ่านรูปแบบกราฟิกส์ได้สะดวก และมีประสิทธิภาพมากขึ้นกว่าวินโดวส์ 3.1x เดิม โดยหนึ่งในความสามารถหลักที่ใหม่คือสตาร์ตเมนู และทาสก์บาร์ ซึ่งทั้งสองอย่างนี้ยังมีรูปแบบให้เห็นในวินโดวส์รุ่นปัจจุบัน และ File Manager ที่เดิมอยู่ในวินโดวส์ 3.1 ก็ได้เปลี่ยนชื่อมาเป็น Windows Explorer ในวินโดวส์ 95 และใช้เสียงเวลาเริ่มระบบชื่อว่า The Microsoft Sound ซึ่งมีความยาว 6 วินาที
ความต้องการระบบ.
วินโดวส์ 95 มีความต้องการขั้นต่ำ คือ ซีพียู Intel 386DX (หรือเทียบเท่า), แรม 4 เมกะไบต์ และพื้นที่เก็บฮาร์ดดิสก์ 50 เมกะไบต์ขึ้นไป การกำหนดความต้องการขั้นต่ำเหล่านี้เพื่อเป็นการรองรับกับผู้ใช้งานจากวินโดวส์ 3.1 มาใช้งานวินโดวส์ 95 ให้ได้มากที่สุด ส่วนความต้องการระบบที่แนะนำ คือ intel 486, แรม 8 เมกะไบต์
อินเทอร์เน็ตเอกซ์พลอเรอร์.
เดิมวินโดวส์ 95 ไม่ได้รวมอินเทอร์เน็ตเอกซ์พลอเรอร์เอาไว้ แต่ในวินโดวส์ 95 OEM Service Release 1 (OSR 1) เป็นวินโดวส์รุ่นแรกที่ได้รวมอินเทอร์เน็ตเอกซ์พลอเรอร์ (ไออี) ในวินโดวส์ และในวินโดวส์ 95 OEM Service Release 2 (OSR 2) ก็ได้รวมไออี 3 ไว้ในวินโดวส์ และในวินโดวส์ 95 OEM Service Release 2.5 (OSR 2.5) ก็ได้รวมไออี 4 ไว้ในวินโดวส์อีก ทำให้สามารถใช้ Active Desktop ได้
ไออี 5.5 ซึ่งออกในปีพ.ศ. 2543 และเป็นรุ่นเดียวกันที่มาพร้อมกับวินโดวส์มี คือไออีรุ่นสุดท้ายที่รองรับวินโดวส์ 95
OSR 2.
OSR 2 ย่อมาจาก OEM (Original equipment manufacturer) Service Releases 2 เป็นเวอร์ชันปรับปรุงของ Windows 95 มีให้เฉพาะผู้ใช้คอมพิวเตอร์ส่วนบุคคล สำหรับการติดตั้ง windows จากโรงงาน เพื่อแก้ไขข้อบกพร่อง ซึ่ง OSR 2 ได้เพิ่มส่วนประกอบใหม่ เช่น สนับสนุนส่วนขยายการบริหารพลังงานเวอร์ชันใหม่ของ File allocation table และ Desktop ใหม่
OSR 2 ไม่ได้มีการซื้อขายแยกจากร้าน และพบเฉพาะในคอมพิวเตอร์ใหม่ OSR 2 ไม่ใช่ “ส่วนเสริม” ในการอัพเกรด Windows 95 เวอร์ชันเก่า และต้องการติดตั้งครบกระบวนการ ก่อนถึงจะสามารถติดตั้งได้
ปุจฉาวิสัชนา

ปุจฉาวิสัชนา แปลว่า ถามตอบกัน หมายถึงการถามและตอบกันไปมา เป็นการหาความรู้ความเข้าใจจากอีกฝ่ายหนึ่ง ปุจฉาวิสัชนาจึงเป็นคำเรียกการเทศน์ที่มีการถามตอบกันเช่นนั้นว่า เทศน์ปุจฉาวิสัชนา คือพระรูปหนึ่งเป็นผู้ถาม อีกรูปหนึ่งเป็นผู้ตอบ โดยถามกันในเรื่องธรรมบ้าง เรื่องอื่น ๆ ที่เป็นประโยชน์แก่ผู้ฟังบ้าง
ปุจฉาวิสัชนาเป็นวิธีสอนอย่างหนึ่งของพระพุทธเจ้า โดยทรงเปิดโอกาสให้พระสงฆ์หรือผู้เข้าเฝ้าถามปัญหาได้ โดยคู่สนทนาได้ซักไซ้ไล่เลียงถามจนกระทั่งได้คำตอบที่พอใจ เป็นวิธีการให้ความรู้ตรงแก่ผู้สงสัยในเรื่องนั้น ๆ และเป็นการสร้างบรรยากาศที่เป็นกันเองในการเรียนการสอน หรือการสนทนา
ซิดนีย์

ซิดนีย์ (อังกฤษ: Sydney) เป็นเมืองหลวงของรัฐนิวเซาท์เวลส์ ประเทศออสเตรเลีย และมีประชากรประมาณ 5.57 ล้านคน ณ ปี พ.ศ. 2567 และเป็นเมืองที่มีประชากรมากที่สุดในออสเตรเลีย
ซิดนีย์ ตั้งขึ้นเมื่อปี พ.ศ. 2331 บนหาดฝั่งทางตะวันออกของประเทศออสเตรเลียเมื่ออาร์เธอร์ ฟิลิปป์ และลูกเรือขึ้นฝั่งและอ้างกรรมสิทธิของอังกฤษเหนือดินแดนออสเตรเลีย นอกจากนี้เมือง Sydney ยังมีชื่อเล่นได้แก่ "เมืองมรกต" (อังกฤษ: Emerald City) และ "เมืองท่า" (อังกฤษ: Harbour City)
การท่องเที่ยว.
ซิดนีย์ถูกรู้จักในออสเตรเลียว่าเป็นเมืองอ่าว และมีสิ่งก่อสร้างที่เป็นเสมือนสัญลักษณ์ของเมือง ได้แก่ โรงอุปรากรซิดนีย์ (Sydney Opera House) และสะพานซิดนีย์ฮาร์เบอร์ (Sydney Harbour Bridge)
เศรษฐกิจ.
นักวิจัยจากมหาวิทยาลัยลาฟบอโรได้จัดซิดนีย์ให้อยู่ในสิบอันดับเมืองของโลกที่มีการบูรณาการอย่างสูงในเศรษฐกิจโลก ดัชนีความแข็งแกร่งทางเศรษฐกิจระดับโลกจัดให้ซิดนีย์อยู่ในอันดับที่สิบเอ็ดของโลก ดัชนีเมืองระดับโลกยอมรับซิดนีย์ในอันดับที่สิบสี่ของโลกโดยพิจารณาจากการมีปฏิสัมพันธ์ในระดับโลก ในซิดนีย์มีการรวมตัวของธนาคารต่างประเทศและบริษัทข้ามชาติอย่างมีนัยสำคัญ และเมืองนี้ถูกวางตำแหน่งให้เป็นเมืองหลวงทางการเงินของออสเตรเลียและเป็นหนึ่งในศูนย์กลางการเงินชั้นนำของภูมิภาคเอเชียแปซิฟิก 
ผลิตภัณฑ์มวลรวมในประเทศ (GDP) ตามราคาตลาดของซิดนีย์อยู่ที่ 400.9 พันล้านดอลลาร์ออสเตรเลีย และ 80,000 ดอลลาร์ออสเตรเลียต่อหัวประชากร ในปี 2015 ขณะที่ GDP ของเมืองอยู่ที่ 337 พันล้านดอลลาร์ออสเตรเลียในปี 2013 ซึ่งเป็นมูลค่าสูงสุดในออสเตรเลีย ภาคการเงินและประกันภัยนั้นคิดเป็น 18.1% ของผลิตภัณฑ์รวม โดยสูงกว่าอุตสาหกรรมบริการวิชาชีพที่ 9% และภาคการผลิตที่ 7.2% ภาคสร้างสรรค์และเทคโนโลยีก็เป็นภาคส่วนหลักของเมืองซิดนีย์และคิดเป็น 9% และ 11% ตามลำดับของการผลิตทางเศรษฐกิจในปี 2012
ในปี 2011 มีธุรกิจจำนวน 451,000 แห่งในซิดนีย์ ซึ่งรวมถึง 48% ของบริษัท 500 อันดับแรกในออสเตรเลีย และสำนักงานใหญ่ระดับภูมิภาคของบริษัทข้ามชาติจำนวนสองในสาม บริษัทระดับโลกถูกดึงดูดมายังเมืองนี้บางส่วนเนื่องจากโซนเวลาของซิดนีย์ครอบคลุมช่วงเวลาปิดทำการของธุรกิจในอเมริกาเหนือและช่วงเวลาเปิดทำการของธุรกิจในยุโรป บริษัทต่างชาติส่วนใหญ่ในซิดนีย์มีหน้าที่สำคัญด้านการขายและบริการ แต่มีโอกาสน้อยกว่าค่อนข้างมากในด้านการผลิต การวิจัยและพัฒนา ซิดนีย์เป็นที่ตั้งของบริษัทข้ามชาติ 283 แห่งที่มีสำนักงานระดับภูมิภาค
ตามการวิจัย พบว่า 15.7% เป็นเจ้าของอสังหาริมทรัพย์โดยสมบูรณ์, 13.4% มีภาระจำนอง และ 65.7% เช่า ในปี 2023 ซิดนีย์ได้รับการยอมรับให้เป็นเมืองที่มีความสามารถในการซื้อบ้านต่ำที่สุดในออสเตรเลียและเป็นเมืองที่สองที่มีความสามารถในการซื้อบ้านต่ำที่สุดในโลก รองจากฮ่องกง โดยราคาบ้านเฉลี่ยในซิดนีย์ ณ สิ้นปี 2023 อยู่ที่ 1.59 ล้านดอลลาร์ออสเตรเลีย และราคาหน่วยที่อยู่อาศัยเฉลี่ยอยู่ที่ 795,000 ดอลลาร์ออสเตรเลีย ณ ต้นปี 2024 ซิดนีย์มักถูกสื่อมวลชนพรรณนาด้วยคำว่าเป็นเมืองที่ขาดแคลนที่อยู่อาศัยหรือกำลังประสบวิกฤตการณ์ที่อยู่อาศัย
บันดาร์เซอรีเบอกาวัน

บันดาร์เซอรีเบอกาวัน หรือ บันดาร์เสรีเบกาวัน  เป็นเมืองหลวงและเมืองท่าที่สำคัญของประเทศบรูไนดารุสซาลาม อยู่ในเขตการปกครองบรูไน-มัวรา มีประชากรประมาณ 60,000 คน เดิมชื่อว่า เมืองบรูไน ภายหลังเมื่อบรูไนพ้นจากการเป็นเมืองขึ้นในลักษณะแบบคุ้มครองของอังกฤษแล้ว จึงเปลี่ยนชื่อมาเป็นบันดาร์เซอรีเบอกาวัน
ปัจจุบันกรุงบันดาร์เซอรีเบอกาวันเป็นศูนย์กลางการเงิน ธุรกิจ การค้า และการอุตสาหกรรมของประเทศ ทั้งยังเป็นสถานที่ผลิตน้ำมันปิโตรเลียมและแก๊สธรรมชาติด้วย เมืองหลวงของบรูไนเป็นที่ตั้งสถานที่สำคัญของประเทศ เช่น พระราชวังหลวง ศูนย์ประวัติศาสตร์บรูไนพิพิธภัณฑ์บรูไน สุเหร่าที่ใหญ่ที่สุดในซีกโลกตะวันออกคือ มัสยิดโอมาร์ อาลี ไซฟัดดิน และกัมปงอาเยร์ หมู่บ้านดั้งเดิมของชาวบรูไนที่ตั้งบ้านเรือนอยู่ริมแม่น้ำบรูไน
กรุงบันดาร์เซอรีเบอกาวันเป็นเมืองเดียวของบรูไนที่เรียกว่าเมืองได้อย่างแท้จริง บันดาร์เซอรีเบอกาวันเป็นเมืองสวยสะอาด ถนนในเมืองกว้างขวางและมีตึกรามบ้านเรือนทันสมัย มีสุเหร่าขนาดใหญ่อยู่กลางเมือง คือมัสยิดโอมาร์ อาลี ไซฟัดดิน ในบริเวณสุเหร่ามีสระขุดขนาดใหญ่ประดับสถานที่ให้ดูเด่นสง่างาม ภายในสุเหร่าปูพื้นด้วยหินอ่อนจากอิตาลี และปูพรมสั่งทอพิเศษผืนใหญ่มหึมา นับว่าเป็นศูนย์รวมชาวมุสลิมในบรูไนและเป็นสถานที่ที่สำคัญที่สุดของศาสนาอิสลามในบรูไน
นอกจากมัสยิดโอมาร์ อาลี ไชฟัดดินแล้ว กรุงบันดาร์เซอรีเบอกาวันยังเป็นที่ตั้งพิพิธภัณฑ์ที่น่าสนใจหลายแห่งของบรูไน อาทิ พิพิธภัณฑ์บรูไน กับพิพิธภัณฑ์เทคโนโลยีมลายู ซึ่งแสดงสถาปัตยกรรมการก่อสร้างบ้านในแม่น้ำอย่างที่กัมปงเอเยอร์ นอกจากนี้ยังมีพระราชวังหลวงที่ใหญ่โตโอ่อ่าและสวยงามมากคือ พระราชวังหลวง อิสตานา นูรัล อีมาน ซึ่งจะเปิดให้เข้าชมหลังจากเดือนเราะมะฎอนหรือหลังพิธีถือศีลอด
ส่วนแรกของชื่อ "Bandar" มาจากภาษาเปอร์เซีย بندر แปลว่า "ท่าเรือ" หรือ "ที่หลบภัย" ส่วนที่สองของชื่อคือ "Seri Begawan" มาจากคำว่า "ศฺรีภควาน" (भगवान् "bhagavān") ในภาษาสันสกฤตหมายถึง "พระสิริแห่งพระเป็นเจ้า" จึงมีความหมายรวมกันว่า "เมืองท่าอันเป็นศรีแห่งพระเจ้า"
เขตตูตง

ตูตง  เป็นเขตการปกครองของประเทศบรูไนที่อยู่ระหว่างเขตบรูไน-มัวรากับเขตเบอไลต์ มีพื้นที่ ; มีประชากรในปี ค.ศ. 2016 อยู่ที่ 48,313 คน
เขตการปกครอง.
เขตตูตงแบ่งเป็นเขตการปกครองเป็น 8 แขวง 
การท่องเที่ยว.
สถานที่ท่องเที่ยวเป็นชายหาดที่มีชื่อเสียงในหมู่นักท่องเที่ยวต่างชาติ เขตนี้มีชายหาดพักตากอากาศคือ ปันไตเซอรีเกอนางัน  ชาวบรูไนเรียกชายหาดนี้ว่า "ปันไตตูตง" ("ปันไต" แปลว่า "ชายหาด") ชายหาดนี้ด้านหนึ่งติดมหาสมุทรอีกด้านหนึ่งติดแม่น้ำตูตง หาดตูตงเป็นหาดทรายขาวสวยกว่าทุกแห่งในบรูไน มีพระตำหนักที่ประทับ (อิสตานา) ของสมาชิกในพระราชวงศ์ที่ก่อสร้างอย่างทันสมัยอยู่ด้วย
เซอเรีย

เซอเรีย  เป็นเมืองศูนย์กลางของกิจการน้ำมันในประเทศบรูไนดารุสซาลาม ตั้งอยู่สุดทางของถนนสุดท้ายก่อนจะมีถนนแยกเข้าไปในรัฐซาราวัก ของประเทศมาเลเซีย เมืองนี้ตั้งอยู่ระหว่างเมืองตูตงกับเมืองกัวลาเบอไลต์ 
เซอเรียเป็นบริเวณที่พบบ่อน้ำมัน จึงเป็นที่ตั้งสถานีใหญ่ในการสูบน้ำมันชื่อ เชลล์บรูไน (Shell Brunei) กับเป็นที่ตั้งทหารที่มาทำหน้าที่อารักขาป้องกันบ่อน้ำมันบริเวณนี้ รวมทั้งป้องกันชีวิตและทรัพย์สินของชาวต่างชาติที่มาทำงานให้โรงงานกลั่นน้ำมันในบรูไนตลอดเวลา 
สิ่งก่อสร้างที่สำคัญในเซอเรียคือ "อนุสาวรีย์พันล้านบาร์เรล" (Billionth Barrel Monument) ซึ่งเป็นอนุสรณ์สถานการผลิตน้ำมันครบ 1,000 ล้านบาร์เรล โดยคนเดินทางที่จะเดินทางเข้ามาเลเซียทางซาราวักจะต้องผ่านเมืองเซอเรีย
International Baccalaureate

International Baccalaureate (อักษรย่อ: IB) อดีตมีชื่อว่า International Baccalaureate Organization (อักษรย่อ: IBO) เป็นมูลนิธิไม่แสวงหากำไรที่มีสำนักงานใหญ่ที่เจนีวา ประเทศสวิตเซอร์แลนด์ และก่อตั้งขึ้นใน ค.ศ. 1968 โดยมีบริการหลักสูตรการศึกษาสี่ระดับ: หลักสูตรการศึกษาระดับอนุปริญญาและหลักสูตรการศึกษาที่เกี่ยวข้องกับอาชีพสำหรับนักเรียนที่มีอายุระหว่าง 15 ถึง 19 ปี, หลักสูตรการศึกษาระดับกลางสำหรับนักเรียนที่มีอายุระหว่าง 11 ถึง 16 ปี และหลักสูตรการศึกษาระดับต้นสำหรับเด็กที่มีอายุระหว่าง 3 ถึง 12 ขวบ โรงเรียนที่จะสอนด้วยหลักสูตรนี้ต้องได้รับอนุญาตจาก International Baccalaureate ก่อน
<templatestyles src="Template:TOC limit/styles.css" />
ในประเทศไทย.
โรงเรียนนานาชาติต่าง ๆ นับสิบได้ใช้หลักสูตร IB ในการเรียนการสอนแล้ว แต่ส่วนใหญ่จะมีเพียงแค่หลักสูตรเดียวคือ หลักสูตรการศึกษาระดับประกาศนียบัตรนานาชาติ (IBDP) เท่านั้น ขณะนี้ในประเทศไทยมีโรงเรียนนานาชาติหลายแห่งที่มีการเรียนการสอนในหลักสูตร IB ทั้งสาม เช่น โรงเรียนนานาชาติคิซ (KIS International School),โรงเรียนนานาชาตินิสท์ (NIST International School หรือ NIST),โรงเรียนนานาชาติเปรม ติณสูลานนท์ (Prem Tinsulanonda International School หรือ PTIS หรือ Prem Center ในจังหวัดเชียงใหม่), โรงเรียนนานาชาติคอนคอเดียน (Concordian International School หรือ CIS) โรงเรียนนานาชาติร่วมฤดี (Ruamrudee International School), และโรงเรียนนานาชาติแมจิกเยียร์ส (Magic Years International School)
ไมล์

ไมล์ คือหน่วยมาตรฐานอังกฤษที่ใช้วัดระยะทาง มักย่อว่า mi จากภาษาอังกฤษ mile<br>
1 ไมล์มีค่าเท่ากับ
ในปัจจุบัน.
ทั่วโลกได้มีการใช้ไมล์ที่แตกต่างกัน โดยไมล์ที่ใช้กันในประเทศสหรัฐอเมริกาจะมีค่าเท่ากับ 1,760 หลา (1 หลาเท่ากับ 0.0009144 เมตร) เพราะฉะนั้น 1 ไมล์ของสหรัฐอเมริกา มีค่าเท่ากับ 1,609.344 เมตร
เนื่องจากการที่ค่าไมล์ของแต่ละที่ไม่มีค่าที่เท่ากัน หลาย ๆ ประเทศเลยนิยมใช่หน่วยมาตรฐาน SI ซึ่งก็คือกิโลเมตรแทน
ในประเทศไทยในมักใช้ กิโลเมตร แทน ไมล์
ประวัติศาสตร์.
หน่วยไมล์ได้ถูกใช้ตั้งแต่สมัยโรมันในช่วงที่ยึดครองบริเตน ในชื่อ mille passus (มิลเล ปัสซุส มีความหมายว่า 1,000 ก้าวเดิน) โดยเทียบเท่าได้กับระยะเท้า (1 ฟุต) ของชาวโรมัน 5,000 ฟุต ซึ่งภายหลังจากที่ชาวโรมันย้ายออกจากบริเตน หน่วยไมล์ยังคงมีใช้อยู่ คู่กับหน่วยเดิมเฟอร์ลอง ซึ่งเป็นหน่วยวัดที่นาของชาวบริเตน ซึ่งเป็นระยะที่ม้าสามารถลากคันไถได้ก่อนที่ม้าจะหยุดพักซึ่งมีค่าเท่ากับ 660 ฟุต ซึ่งภายหลังได้มีการรวมหน่วยไมล์และเฟอร์ลองเข้าด้วยกัน โดยเปลี่ยนจากเดิมที่ 1 ไมล์เท่ากับ 5000 ฟุต กลายเป็น 1 ไมล์เท่ากับ 8 เฟอร์ลองและเท่ากับ 5280 ฟุต (1 เฟอร์ลองเท่ากับ 660 ฟุต)
นกแอร์

นกแอร์  เป็นสายการบินราคาประหยัดของประเทศไทย เปิดตัวอย่างเป็นทางการเมื่อวันที่ 10 กุมภาพันธ์ พ.ศ. 2547 ภายใต้ชื่อบริษัท สกายเอเชีย จำกัด (Sky Asia Ltd.) เริ่มทำการบินครั้งแรกวันที่ 23 กรกฎาคม 2547 และเมื่อวันที่ 16 มกราคม 2549 ได้เปลี่ยนชื่อเป็น บริษัท สายการบินนกแอร์ จำกัด (Nok Airlines Co., Ltd.) ต่อมาได้เปลี่ยนชื่ออีกครั้งเป็น บริษัทสายการบินนกแอร์ จำกัด (มหาชน) (Nok Airlines Public Company Limited) เมื่อวันที่ 18 มกราคม 2556 เพื่อเตรียมนำบริษัทเข้าสู่ตลาดหลักทรัพย์แห่งประเทศไทย และเริ่มซื้อขายบนกระดานหลักทรัพย์ได้ในวันที่ 20 มิถุนายนปีเดียวกัน
สายการบินนกแอร์ ก่อตั้งขึ้นโดยมีบริษัทร่วมทุนดังนี้ บริษัท การบินไทย จำกัด (มหาชน) (ถือหุ้น 49%) บริษัท นกแอร์แมนเนจเม้นท์ฮ่องกง จำกัด (25%) บริษัท ทุนลดาวัลย์ จำกัด (สำนักงานทรัพย์สินส่วนพระมหากษัตริย์) (6%) ธนาคารไทยพาณิชย์ จำกัด (มหาชน) (5%) บริษัท คิง เพาเวอร์ อินเตอร์เนชั่นแนลจำกัด (5%) ผู้ถือหุ้นรายอื่น ๆ (10%) โดยมีนายพาที สารสิน เป็นประธานเจ้าหน้าที่บริหาร ตั้งแต่ก่อตั้งสายการบิน จนกระทั่งนายพาทีลาออกจากตำแหน่งเมื่อวันที่ 14 กันยายน 2560 ที่ประชุมคณะกรรมการบริษัทจึงได้แต่งตั้งนายปิยะ ยอดมณี รองประธานเจ้าหน้าที่บริหาร เป็นประธานเจ้าหน้าที่บริหารแทน ในปีต่อมานายปิยะได้แจ้งต่อตลาดหลักทรัพย์แห่งประเทศไทย (ตลท.) ว่าขอลาออกจากตำแหน่ง โดยให้มีผลตั้งแต่วันที่ 23 สิงหาคม 2561 พร้อมกันนี้ ได้แต่งตั้งนายประเวช องอาจสิทธิกุล กรรมการบริษัท ดำรงตำแหน่งรักษาการประธานเจ้าหน้าที่บริหาร แทนนายปิยะ โดยมีผลตั้งแต่วันที่ 27 สิงหาคม 2561 เป็นต้นไป และเมื่อวันที่ 13 มิถุนายน 2562 ดร. วุฒิภูมิ จุฬางกูร ได้รับการแต่งตั้งให้เป็นประธานเจ้าหน้าที่บริหารและกรรมการบริหาร บริษัท สายการบินนกแอร์ จำกัด (มหาชน) ทั้งนี้ปัจจุบันตระกูลจุฬางกูรเป็นผู้ถือหุ้นใหญ่ของนกแอร์
จุดหมายปลายทาง.
นกแอร์ให้บริการเที่ยวบินไปยังจุดหมายดังต่อไปนี้ 
ฝูงบิน.
ฝูงบินปัจจุบัน.
ณ เดือน พฤษภาคม 2568 นกแอร์มีเครื่องบินประจำการในฝูงบินดังนี้
นกแอร์มีอายุฝูงบินเฉลี่ย 9.6 ปี
สโมสรฟุตบอลชาร์ลตันแอธเลติก

สโมสรฟุตบอลชาร์ลตันแอธเลติก เป็นสโมสรฟุตบอลอาชีพของอังกฤษ ก่อตั้งเมื่อ ค.ศ. 1905 ตั้งอยู่ในย่านชาร์ลตัน ในเขตการปกครองกรีนิช ทางตะวันออกเฉียงใต้ของลอนดอน สัญลักษณ์เป็นรูปมือถือดาบ โดยมีฉายาในประเทศไทยว่า ดาบอัศวิน ปัจจุบันเล่นอยู่ในระดับ ฟุตบอลลีกแชมเปียนชิป
โดยสโมสรฟุตบอลชาร์ลตัน แอธเลติก ก่อตั้งขึ้นเมื่อวันที่ 9 มิถุนายน ค.ศ.1905 เมื่อสโมสรฟุตบอลระดับเยาวชนในเขตตะวันออกเฉียงใต้ของลอนดอน รวมถึงย่านอีสต์ สตรีท และบลุนเดลล์ ได้รวมตัวกันก่อตั้งสโมสรขึ้นมาใหม่ในชื่อ ชาร์ลตัน แอธเลติก โดยมีสนาม "ซีเมนส์ มีโดว์" เป็นสนามเหย้าแห่งแรก จากนั้นสโมสรได้เปลี่ยนสนามเหย้าอีกหลายครั้ง จนกระทั่งในปี ค.ศ. 1919 ได้ใช้สนาม เดอะ วัลเลย์ เป็นสนามเหย้าจนถึงปัจจุบัน
ชุดแข่งขันของสโมสรจะใช้เสื้อสีแดง กางเกงสีขาว และถุงเท้าสีแดง โดยมีไนกี้เป็นผู้ผลิต สโมสรมีฉายาในภาษาอังกฤษว่า "ดิ แอดดิกส์ (The Addicks)" โดยที่สื่อกีฬาในประเทศไทยตั้งฉายาให้ว่า "ดาบอัศวิน" และเป็นฉายาที่นิยมเรียกกันในประเทศไทย
ชาร์ลตัน แอธเลติก ได้รับสถานะเป็นสโมสรฟุตบอลระดับอาชีพในปี ค.ศ.1920 และเข้าสู่ระบบฟุตบอลลีก ในปี ค.ศ.1921 นับตั้งแต่ช่วงเวลาดังกล่าวสโมสรได้อยู่บนลีกสูงสุดของอังกฤษทั้งสิ้น 4 ยุคด้วยกัน ได้แก่ ช่วงปี ค.ศ. 1936–1957, 1986–1990, 1998–1999 และ 2000–2007 
ในประวัติศาสตร์ของสโมสรฟุตบอลชาร์ลตัน แอธเลติก ถือได้ว่าสโมสรประสบความสำเร็จสูงที่สุดในยุค 1930 เมื่อได้ตำแหน่งรองแชมป์ดิวิชัน 1 (เดิม) ในฤดูกาล 1936–37 และหลังช่วงสงครามโลกครั้งที่ 2 สโมสรเข้าถึงรอบชิงชนะเลิศเอฟเอคัพ 2 ครั้ง โดยได้รองแชมป์เอฟเอคัพ ในปี 1946 และคว้าแชมป์ได้สำเร็จในปี ค.ศ. 1947 เมื่อสามารถเอาชนะสโมสรฟุตบอลเบิร์นลีย์ ในรอบชิงชนะเลิศ ที่สนามกีฬาเวมบลีย์
 "ณ วันที่ 8 สิงหาคม 2015."<ref name="2013/14 squad numbers revealed"></ref>
ผู้เล่นชุดปัจจุบัน.
ผู้เล่นชุดปัจจุบัน ฤดูกาล 2015–16.
<templatestyles src="Template:Football squad player/styles.css" />
ยืมตัวไปทีมอื่น.
<templatestyles src="Template:Football squad player/styles.css" />
ผู้เล่นชุดอายุต่ำกว่า 21 ปี.
<templatestyles src="Template:Football squad player/styles.css" />
เขตจตุจักร

จตุจักร เป็นหนึ่งในห้าสิบเขตของกรุงเทพมหานคร เป็นแหล่งการค้า การบริการ และแหล่งที่อยู่อาศัยหนาแน่นมาก
ที่ตั้งและอาณาเขต.
เขตจตุจักรตั้งอยู่บริเวณฝั่งตะวันออกของแม่น้ำเจ้าพระยาหรือฝั่งพระนคร มีอาณาเขตติดต่อกับพื้นที่การปกครองต่าง ๆ เรียงตามเข็มนาฬิกา ดังนี้
ประวัติศาสตร์.
แต่เดิม ตำบลลาดยาว เป็นท้องที่ปกครองของอำเภอบางเขน จังหวัดพระนคร สภาพทั่วไปเป็นทุ่งนา มีประชากรตั้งถิ่นฐานกระจายอยู่เป็นกลุ่ม ๆ ตามริมคลองสายหลัก เช่น คลองเปรมประชากร คลองบางซื่อ คลองบางเขน คลองลาดยาว เป็นต้น ต่อมาจึงได้มีชุมชนและบ้านจัดสรรต่าง ๆ เพิ่มขึ้นจากการขยายตัวของตัวเมืองในช่วงหลังจาก พ.ศ. 2507 อันเป็นปีที่ขยายเขตเทศบาลนครกรุงเทพซึ่งครอบคลุมตำบลลาดยาวด้วย
ใน พ.ศ. 2514 มีประกาศรวมจังหวัดพระนครกับจังหวัดธนบุรีเข้าด้วยกันเป็นนครหลวงกรุงเทพธนบุรีและเปลี่ยนเป็นกรุงเทพมหานครในเวลาต่อมา ซึ่งเปลี่ยนการเรียกคำว่าตำบลและอำเภอใหม่ ตำบลลาดยาวจึงมีฐานะเป็น แขวงลาดยาว ขึ้นกับเขตบางเขน
ภายหลังพื้นที่เขตบางเขนมีความเจริญและมีประชากรหนาแน่นขึ้นมาก พื้นที่บางแห่งอยู่ไกลจากสำนักงานเขต กระทรวงมหาดไทยจึงได้แยกแขวงลาดยาวและประกาศจัดตั้งเป็น เขตจตุจักร ตามชื่อของสวนจตุจักรที่ตั้งอยู่ในพื้นที่เขต พร้อมกับการจัดตั้งเขตดอนเมือง ในวันที่ 4 กันยายน พ.ศ. 2532
การแบ่งเขตการปกครอง.
ในวันที่ 5 พฤศจิกายน พ.ศ. 2546 สมัคร สุนทรเวช ผู้ว่าราชการกรุงเทพมหานครขณะนั้น ได้ลงนามในประกาศกรุงเทพมหานคร เปลี่ยนแปลงพื้นที่แขวงในเขตจตุจักรใหม่ โดยจัดตั้งแขวงเสนานิคม แขวงจันทรเกษม แขวงจอมพล และแขวงจตุจักร แยกออกจากแขวงลาดยาว เพื่อความสะดวกในการติดต่อสื่อสารและการให้บริการของเขต เพราะเดิมเขตจตุจักรมีเพียงแขวงลาดยาวเพียงแขวงเดียว แต่มีพื้นที่กว้างขวางและมีประชากรอาศัยหนาแน่น จึงทำให้มีเลขที่บ้านซ้ำกันเป็นจำนวนมาก โดยให้มีผลบังคับใช้ในวันที่ 1 ธันวาคม ปีเดียวกัน ทำให้ในปัจจุบัน เขตจตุจักรแบ่งเขตการปกครองย่อยออกเป็น 5 แขวง ได้แก่
การคมนาคม.
<templatestyles src="Col-begin/styles.css"/>
<templatestyles src="Col-begin/styles.css"/>
รถโดยสารประจำทาง
แมกนีเซียมซัลเฟต

แมกนีเซียมซัลเฟต (อังกฤษ: magnesium sulfate) เป็นสารประกอบเคมีของแมกนีเซียม มีสูตรเคมีคือ MgSO4 มักอยู่ในรูปของเฮปต้า ไฮเดรต เริ่มแรกโดยการเคี่ยวน้ำแร่ (mineral water) จนงวดและแห้งที่เมืองยิปซัม (Epsom) ประเทศอังกฤษ และต่อมาภายหลังเตรียมได้จากน้ำทะเลและพบในแร่หลายชนิด เช่น ซิลิซีอัสไฮเดรตออฟแมกนีเซียม (siliceous hydrate of magnesia)
แมกนีเซียมซัลเฟตในรูปมีน้ำ 7 โมเลกุลเรียกดีเกลือฝรั่งได้มาจากการทำนาเกลือโดยจะตกผลึกปนมากับดีเกลือไทย ในตำรับยาโบราณใช้เป็นยาถ่าย ยาขับน้ำดี และใช้แก้พิษตะกั่ว
การใช้ประโยชน์.
การแพทย์.
แมกนีเซียมซัลเฟตใช้ทั้งภายนอกและภายใน
การใช้งานภายนอกหลักคือการใช้เป็นเกลืออาบน้ำ โดยเฉพาะการแช่เท้าเพื่อบรรเทาอาการเจ็บเท้า มีการกล่าวอ้างว่าการอาบน้ำดังกล่าวช่วยบรรเทาและเร่งการฟื้นตัวจากอาการปวดกล้ามเนื้อ ความรุนแรง หรือการบาดเจ็บ ผลกระทบด้านสุขภาพที่อาจเกิดขึ้นจากแมกนีเซียมซัลเฟตนั้นสะท้อนให้เห็นในการศึกษาทางการแพทย์เกี่ยวกับผลกระทบของแมกนีเซียมต่อภาวะซึมเศร้าที่ดื้อยา และเป็นยาแก้ปวดสำหรับไมเกรนและอาการปวดเรื้อรัง แมกนีเซียมซัลเฟตได้รับการศึกษาในการรักษาโรคหืด ภาวะครรภ์เป็นพิษระยะก่อนชัก และภาวะครรภ์เป็นพิษระยะชัก
แมกนีเซียมซัลเฟตเป็นส่วนประกอบปกติของสารละลายเกลือเข้มข้นที่ใช้ในถังแยกเพื่อเพิ่มความถ่วงจำเพาะเป็นประมาณ 1.25–1.26 ความหนาแน่นสูงนี้ช่วยให้บุคคลลอยตัวได้อย่างง่ายดายบนผิวน้ำในถังปิด ขจัดความรู้สึกจากภายนอกให้ได้มากที่สุด ในสหราชอาณาจักร ยาที่ประกอบด้วยแมกนีเซียมซัลเฟตและฟีนอลที่เรียกว่า "ยาพอกดึง" (drawing paste) มีประโยชน์สำหรับฝีเล็กๆ หรือการติดเชื้อเฉพาะที่ และการกำจัดเสี้ยน
การใช้งานภายใน แมกนีเซียมซัลเฟตอาจให้โดยทางปาก ทางเดินหายใจ หรือทางหลอดเลือดดำ เพื่อการบำบัดทดแทนสำหรับการขาดแมกนีเซียม การรักษาภาวะหัวใจเต้นผิดจังหวะเฉียบพลันและรุนแรง เป็นยาขยายหลอดลมในการรักษาโรคหืด การป้องกันภาวะครรภ์เป็นพิษ สารโทโคไลติค และเป็นยากันชัก
การเกษตร.
แมกนีเซียมซัลเฟตใช้ในการแก้ไขดินขาดธาตุแมกนีเซียม [แมกนีเซียมเป็นธาตุที่มีความจำเป็นสำหรับโมเลกุลของคลอโรฟิลล์ (chlorophyll)] โดยส่วนใหญ่มักจะแก้ไขกับดินสำหรับปลูกต้นไม้กระถาง หรือพืชที่ต้องการแมกนีเซียมมาก เช่น มันฝรั่ง กุหลาบ และ มะเขือเทศ ข้อได้เปรียบของแมกนีเซียมซัลเฟตต่อแมกนีเซียมชนิดอื่นที่ใช้แก้ไขดิน เช่น โดโลไมติกไลม์ คือละลายได้ดีกว่า
การเตรียมอาหาร.
แมกนีเซียมซัลเฟตใช้เป็นเกลือหมักในการผลิตเบียร์ นอกจากนี้ยังอาจใช้เป็นสารเร่งตกตะกอนในการทำเต้าหู้
เขตจอมทอง

จอมทอง เป็นหนึ่งในห้าสิบเขตของกรุงเทพมหานคร เป็นแหล่งที่อยู่อาศัยหนาแน่นมากแห่งหนึ่งทางทิศตะวันตกของกรุงเทพมหานคร
ที่ตั้งและอาณาเขต.
เขตจอมทองตั้งอยู่บริเวณทางฝั่งตะวันตกของแม่น้ำเจ้าพระยาหรือฝั่งธนบุรี มีอาณาเขตติดต่อกับพื้นที่การปกครองต่าง ๆ เรียงตามเข็มนาฬิกาดังนี้
ประวัติศาสตร์.
บริเวณเขตจอมทองเดิมเป็นพื้นที่ทางทิศตะวันออกเฉียงเหนือของอำเภอบางขุนเทียน จังหวัดธนบุรี ซึ่งบริเวณนี้ต่อมามีชุมชนหนาแน่นและมีความเจริญขึ้นเนื่องจากเป็นที่ตั้งที่ว่าการอำเภอ มีทั้งคลอง ถนน และเส้นทางรถไฟตัดผ่าน ทางราชการจึงได้จัดตั้งเทศบาลนครธนบุรีขึ้นใน พ.ศ. 2479 โดยให้ตำบลบางค้ออยู่ในท้องที่ด้วย และตั้งสุขาภิบาลบางขุนเทียนขึ้นในพื้นที่บางส่วนของตำบลบางขุนเทียนและตำบลบางมดใน พ.ศ. 2508 และ ตำบลจอมทอง ก็ได้รับการจัดตั้งขึ้นในเดือนมิถุนายน พ.ศ. 2513 โดยแบ่งพื้นที่ 11 หมู่บ้านทางตอนเหนือของตำบลบางมดออกมา
ต่อมาได้มีการยุบรวมจังหวัดธนบุรีและจังหวัดพระนคร เปลี่ยนฐานะเป็นนครหลวงกรุงเทพธนบุรี และเปลี่ยนเป็นกรุงเทพมหานคร ยกเลิกการเรียกชื่อตำบลและอำเภอแบบเดิม ตำบลจอมทองจึงได้รับการเปลี่ยนแปลงฐานะเป็น แขวงจอมทอง และอยู่ในเขตการปกครองของสำนักงานเขตบางขุนเทียน จนกระทั่งในวันที่ 9 พฤศจิกายน พ.ศ. 2532 จึงได้มีประกาศกระทรวงมหาดไทยจัดตั้ง เขตจอมทอง ขึ้น โดยแบ่งพื้นที่เขตบางขุนเทียนออกมา 4 แขวง
ต่อมาในวันที่ 18 พฤศจิกายน พ.ศ. 2540 เขตจอมทองได้รับพื้นที่บางส่วนของแขวงบางปะกอก เขตราษฎร์บูรณะ และแขวงบุคคโล เขตธนบุรี มาเป็นพื้นที่ปกครองของทางสำนักงานเขต ตามประกาศกระทรวงมหาดไทย เรื่อง เปลี่ยนแปลงพื้นที่เขตธนบุรี เขตจอมทอง เขตราษฎร์บูรณะ และตั้งเขตทุ่งครุ กรุงเทพมหานคร ซึ่งอยู่ในช่วงจัดพื้นที่การบริหารในกรุงเทพมหานครใหม่ โดยแบ่งพื้นที่เขตการปกครองจากเดิม 38 เขตเป็น 50 เขต
ลักษณะทางกายภาพ.
ลักษณะภูมิประเทศของเขตจอมทองเป็นที่ราบลุ่มโดยตลอด ในอดีตมีสภาพเป็นเรือกสวนไร่นาแบบสังคมชนบท มีการทำการเกษตรกรรม แต่ในปัจจุบันลักษณะการใช้ที่ดิน เปลี่ยนแปลงไปจากเดิมเกือบหมดแล้ว กลายเป็นสังคมเมือง เต็มไปด้วยตึกรามบ้านช่อง อาคารพาณิชย์ โรงงาน อุตสาหกรรม และสถานประกอบกิจการทั้งขนาดเล็กและขนาด ใหญ่ ตลอดจนหมู่บ้านจัดสรรต่าง ๆ มากมาย พื้นที่สวนอยู่เหลือเพียงเล็กน้อย และที่มีชื่อเสียงคือ สวนส้มบางมดและสวนลิ้นจี่ 
การแบ่งเขตการปกครอง.
เขตจอมทองแบ่งเขตการปกครองย่อยออกเป็น 4 แขวง ได้แก่
คุโรมาตี้ โรงเรียนคนบวม

คุโรมาตี้ โรงเรียนคนบวม  เป็นซีรีส์มังงะญี่ปุ่น แต่งเรื่องและวาดภาพโดยเอจิ โนนากะ ตีพิมพ์ในนิตยสาร"โชเน็งแมกกาซีนรายสัปดาห์" นิตยสารมังงะแนว"โชเน็ง"ของสำนักพิมพ์โคดันชะตั้งแต่เดือนสิงหาคม พ.ศ. 2543 ถึงพฤษภาคม พ.ศ. 2549 รวบรวมตีพิมพ์เป็นหนังสือมังงะรวมเล่ม ("ทังโกบง") ทั้งหมด 17 เล่ม เป็นเรีื่องราวเกี่ยวกับชีวิตประจำวันของคามิยามะ ทากาชิและเพื่อนร่วมชั้นสุดประหลาดในโรงเรียนมัธยมปลายคุโรมาตี้ โรงเรียนที่ขึ้นชื่อเรื่องอันธพาล ซีรีส์มังงะเรื่องนี้เป็นเรื่องล้อของมังงะญี่ปุ่นแนวแยงกี้ในช่วงทศวรรษ 1970 และ 1980 ลักษณะลายเส้นของภาพคล้ายคลึงกับผลงานของเรียวอิจิ อิเกงามิอย่าง "โอโตโกะ-งูมิ" และ "โอโตโกะ โอโซระ" 
"คุโรมาตี้ โรงเรียนคนบวม" มียอดจำหน่ายรวมมากกว่า 4.5 ล้านเล่ม มังงะชนะเลิศรางวัลมังงะโคดันชะครั้งที่ 26 ในสาขา"โชเน็ง"ในปี พ.ศ. 2545 
"คุโรมาตี้ โรงเรียนคนบวม"มีซีรีส์มังงะภาคต่อในปี พ.ศ. 2561 ชื่อเรื่องว่า "คุโรมาตี้ภาค 2 โรงเรียนครูบวม" แต่งเรื่องโดยเอจิ โนนากะ และวาดภาพโดยอิโนะ อิจิบัง เผยแพร่ทางแอปพลิเคชัน"แมกกาซีนพ็อกเก็ต"ของสำนักพิมพ์โคดันชะ
ซีรีส์มังงะ "คุโรมาตี้ โรงเรียนคนบวม" และ "คุโรมาตี้ภาค 2 โรงเรียนครูบวม" มีลิขสิทธิ์ในประเทศไทยโดยสำนักพิมพ์วิบูลย์กิจ
เนื้อเรื่อง.
เป็นเรื่องเกี่ยวกับนักเรียนในโรงเรียนคุโรมาตี้ ซึ่งเป็นโรงเรียนเด็กเลวอันดับหนึ่งของญี่ปุ่นที่รวบรวมเหล่านักเลงเอาไว้มากมายหลายชนิด รวมทั้งยังมีเรื่องดราม่าลูกผู้ชายมากมายในโรงเรียน เนื้อหาภายในเล่มแบ่งออกเป็นตอนสั้นๆ โดยส่วนมากในแต่ละตอนจะมีเนื้อหาไม่ต่อเนื่องกัน โดยจะจบภายในตอน
ตัวละคร.
นักเรียนปี 2.
ในภาคอนิเมะได้รับการพากษ์เสียงโดยทากาฮิโระ ซากุระอิ ในภาคภาพยนตร์รับบทโดยทาคามาสะ สุกะ
ในภาคอนิเมะได้รับการพากษ์เสียงโดยซุซุกิ ทาคุมะ ในภาคภาพยนตร์รับบทโดยมิตสึกิ โคกะ
ในภาคอนิเมะได้รับการพากษ์เสียงโดยอินาดะ เท็ตสึ ในภาคภาพยนตร์รับบทโดยฮิโรชิ ยามาโมโตะ
ในภาคอนิเมะได้รับการพากษ์เสียงโดยคานาอิ มิกะแต่ต่อมาเปลี่ยนเป็นวาคาโมโตะ โนริโอะ ส่วนในภาคภาพยนตร์พากษ์เสียงโดยชินจิ ทาเคดะ
ในภาคอนิเมะได้รับการพากษ์เสียงโดยเรียว ไนโตะ ในภาคภาพยนตร์รับบทโดยโยชิฮิโระ ทาคายามะ
ในภาคอนิเมะได้รับการพากษ์เสียงโดยคุโรดะ ทาคายะ ในภาคภาพยนตร์รับบทโดยอิตสึจิ อิทาโอะ
ในภาคอนิเมะได้รับการพากษ์เสียงโดยโมริ โนริฮิสะ ในภาคภาพยนตร์รับบทโดยโนโบรุ คาเนโกะ
ในภาคอนิเมะได้รับการพากษ์เสียงโดยสุยามะ อาคิโอะ ในภาคภาพยนตร์รับบทโดยซาดาโยชิ ชิมาเนะ
ในภาคอนิเมะได้รับการพากษ์เสียงโดยคาซามะ ยูโตะ ในภาคภาพยนตร์รับบทโดยโชอิจิโร่ มัตสึโมโตะ
ในภาคอนิเมะได้รับการพากษ์เสียงโดยชิมุระ โทโมยูกิ
ตัวประกอบ.
ในภาคอนิเมะได้รับการพากษ์เสียงโดยยูจิ อุเอดะ
ในภาคอนิเมะได้รับการพากษ์เสียงโดยมิกะ คานาอิ
ในภาคอนิเมะได้รับการพากษ์เสียงโดยโนบุยุกิ ฮิยามะ ในภาคภาพยนตร์รับบทโดยเคนอิจิ เอนโด
ในภาคอนิเมะได้รับการพากษ์เสียงโดยไดกิ นากามูระ ในภาคภาพยนตร์รับบทโดยโนโบรุ ทาคาชิ
ในภาคอนิเมะได้รับการพากษ์เสียงโดยคิโยยูกิ ยานาดะ
ในภาคอนิเมะได้รับการพากษ์เสียงโดยมาซามิ คิคุจิ
ในภาคอนิเมะได้รับการพากษ์เสียงโดยเมงุมิ ฮายาชิบาระ ในภาคภาพยนตร์รับบทโดยฮิโรชิ ยามาโมโตะ
เขตวัฒนา

วัฒนา เป็นหนึ่งในห้าสิบเขตของกรุงเทพมหานคร เป็นเขตศูนย์กลางธุรกิจ การค้า การบริการ และการทูต
ที่ตั้งและอาณาเขต.
เขตวัฒนาตั้งอยู่บริเวณทางฝั่งตะวันออกของแม่น้ำเจ้าพระยาหรือฝั่งพระนคร มีอาณาเขตริมฟากถนนสุขุมวิทฝั่งเลขคี่ ตั้งแต่ซอยสุขุมวิท 1 ถึงซอยสุขุมวิท 81 โดยติดต่อกับเขตต่าง ๆ เรียงตามเข็มนาฬิกา ดังนี้
ที่มาของชื่อเขต.
ชื่อเขต "วัฒนา" เป็นชื่อที่สมเด็จพระเจ้าพี่นางเธอ เจ้าฟ้ากัลยาณิวัฒนา กรมหลวงนราธิวาสราชนครินทร์ ทรงกรุณาโปรดเกล้าฯ พระราชทานให้เมื่อวันที่ 16 มิถุนายน พ.ศ. 2540 คำว่า "วัฒนา" แผลงมาจากคำว่า "วฑฺฒน" ในภาษาบาลี 
ประวัติศาสตร์.
เมื่อวันที่ 31 มีนาคม พ.ศ. 2538 มีประกาศกรุงเทพมหานครให้เปลี่ยนแปลงพื้นที่เขตคลองเตย เป็นเขตคลองเตย และเขตคลองเตย สาขา 1 แบ่งพื้นที่การปกครองออกเป็น 6 แขวง โดยใช้ถนนสุขุมวิทเป็นเส้นแบ่งเขต โดยให้พื้นที่แขวงทางทิศเหนือของถนนสุขุมวิท ประกอบด้วยแขวงคลองเตยเหนือ แขวงคลองตันเหนือ และแขวงพระโขนงเหนือ เป็นพื้นที่ของสำนักงานเขตคลองเตยสาขา 1 ส่วนเขตการปกครองด้านทิศใต้ประกอบด้วยแขวงคลองเตย แขวงคลองตัน และแขวงพระโขนง เป็นพื้นที่เขตการปกครองของเขตคลองเตย (ปัจจุบัน) ต่อมาได้มีการประกาศกระทรวงมหาดไทย ลงวันที่ 14 ตุลาคม พ.ศ. 2540 เปลี่ยนแปลงพื้นที่เขตคลองเตย และจัดตั้งพื้นที่ของสำนักงานเขตคลองเตย สาขา 1 เป็น เขตวัฒนา โดยมีผลตั้งแต่วันที่ 6 มีนาคม พ.ศ. 2541
การแบ่งเขตการปกครอง.
ท้องที่เขตวัฒนาแบ่งเขตการปกครองย่อยออกเป็น 3 แขวง ได้แก่
การคมนาคม.
<templatestyles src="Col-begin/styles.css"/>
การ์ตูนช่อง

การ์ตูนช่อง หรือ คอมิกส์  เป็นทัศนศิลป์รูปแบบหนึ่งที่ประกอบด้วยรูปภาพที่จัดเป็นช่องๆ และข้อความที่อยู่ในบัลลูนคำพูดหรือเป็นคำบรรยายภาพ เริ่มแรกนั้นการ์ตูนช่องมักเป็นการ์ตูนล้อเลียนและมักจะเล่าเรื่องตลกสั้นๆ ในปัจจุบันการ์ตูนช่องจัดเป็นวรรณกรรมประเภทหนึ่งที่สามารถแบ่งออกได้เป็นประเภทย่อยๆ ได้หลายประเภท ได้แก่
คอมิกบุ๊ค หรือคอมิกสตริป.
หมายถึง รูปภาพการเล่าเรื่องราวต่างๆ โดยลำดับภาพ การคงรักษาบุคลิกภาพต่างๆ ไว้ในภาพลำดับต่าง ๆ กัน และการรวบรวมบทสนทนา หรือคำบรรยายไว้ภายในภาพ ลักษณะเป็น กราฟิกโนเวล แบบการ์ตูนของต่างประเทศอย่างเช่น ซูเปอร์แมน, สไปเดอร์-แมน, แบทแมน โดยการ์ตูนที่นำเสนอเป็นเรื่องราวที่มีความต่อเนื่องกันจนจบ มีคำบรรยายหรือบทสนทนาภายในภาพ การ์ตูนชนิดนี้ปรากฏอยู่ในนิตยสารและหนังสือพิมพ์เรียกว่า comics strips แต่ถ้านำมาพิมพ์รวมเล่มจะแบ่งออกเป็น 2 ชนิด คือ คอมิกบุ๊ค และคอมิกบุ๊ค นั้นคือการ์ตูนที่มาจากฝั่งตะวันตก โดยค่ายอย่างเช่น มาร์เวลคอมิกส์, ดีซีคอมิกส์ หรือดาร์กฮอร์สคอมิกส์ มีผู้บุกเบิกคือ สแตน ลี ที่มีผลงานสร้างชื่อเสียง เช่น สไปเดอร์แมนและเอ็กซ์เม็น โดยผลงานชิ้นแรกที่ถูกตีพิมพ์คือ วันเดอร์บอย ซึ่งมีจุดเด่นคือการตัดภาพที่คมชัดหรือมีภาพตัวละครที่มีลักษณะทะลุทะลวงจากกรอบ (hyperkinetic) มีความลึกของภาพและสีสันที่ชัดเจนและเนื้อหาที่มีมิติ ช่งเวลาที่ซับซ้อน
และ มีลักษณะเชื่อมต่อกันระหว่างเรื่องราวแบบห้วงมิติเดียว หรือหลายห้วงมิติ ซึ่งตัวละครต่างมีความเชื่อมโยงความสัมพันธ์ซึ่งกัน โดยเหตุการณ์ที่เกิดขึ้นในแต่ละเรื่องราวนั้นจะส่งกระทบต่อตัวละครอื่นๆในจักรวาลเดียวกันด้วย
จูเลียส เออร์วิง

จูเลียส วินฟิลด์ เออร์วิง ที่สาม (ชื่อเล่น Dr.J ดอกเตอร์เจ) เกิด 22 กุมภาพันธ์ ค.ศ. 1950 ที่เมืองรูสเวลท์ รัฐนิวยอร์ก เป็นนักกีฬาบาสเกตบอลที่ช่วยส่งเสริมความนิยมของลักษณะการเล่นสมัยใหม่คือ เน้นการใช้ความสามารถในกระโดด และ การเล่นเหนือห่วง
เออร์วิง เป็นส่วนที่ทำให้ ลีกเอบีเอ (American Basketball Association) ที่ปัจจุบันนี้ได้สาบสูญไปแล้วนั้น ได้รับการยอมรับ ในขณะที่ผู้เล่นหลายคนนั้นได้รับการยกย่องว่า ผู้เล่นนั้น เป็นเสมือน ทั้งทีม ดอกเตอร์เจนั้น ได้รับยกย่องเป็นเสมือน ทั้งลีก ดอกเตอร์เจนั้นเป็นนักกีฬาสำคัญของลีกเอบีเอ ในขณะที่รวมตัวเข้ากับลีกเอ็นบีเอ หลังฤดูการแข่งขันปี ค.ศ. 1976
ดอกเตอร์เจ เล่นบาสเกตบอลอาชีพให้กับทีม เวอร์จิเนีย สไควร์ส และ นิวยอร์ก เนตส์ ในลีกเอบีเอ และ เล่นให้กับทีม ฟิลลาเดลเฟีย เซเว่นตี้ซิกเซอรส์ ในลีกเอ็นบีเอ เขาชนะเลิศการแข่งชิงแชมป์เอ็นบีเอ 3 ครั้ง และได้รางวัลผู้เล่นทรงคุณค่า 4 ครั้ง และรางวัลผู้เล่นทำคะแนนสูงสุด 3 ครั้ง เขามีสถิติในการทำคะแนนสูงสุดเป็นอันดับที่ 5 ในประวัติศาสตร์ของกีฬาบาสเกตบอล โดยทำคะแนนได้ 30,026 แต้ม
เขาได้รับการยกย่องให้อยู่ในทีมรวมดาวตลอดกาล ในการฉลอง 50 ปีของเอ็นบีเอ และ ถูกบรรจุชื่ออยู่ในหอเกียรติยศบาสเกตบอล ดอกเตอร์เจ นั้นถือได้ว่าเป็นหนึ่งในนักบาสเกตบอลที่มีความโดดเด่นที่สุด เช่นเดียวกับไมเคิล จอร์แดน นอกจากนั้นแล้วเขายังได้รับการยกย่องให้เป็น หนึ่งในนักดังก์ที่ยิ่งใหญ่ที่สุด เช่นเดียวกับ ไมเคิล จอร์แดน วินซ์ คาร์เตอร์ และ โดมินิค วิลคินส์ อีกด้วย
สโมสรฟุตบอลมิดเดิลส์เบรอ

สโมสรฟุตบอลมิดเดิลส์เบรอ เป็นสโมสรฟุตบอลในอังกฤษ ปัจจุบันเล่นอยู่ในอีเอฟแอลแชมเปียนชิป มีฉายาว่าโบโร ก่อตั้งขึ้นในปี ค.ศ. 1876 และเป็นสโมสรฟุตบอลที่เก่าแก่เป็นอันดับ 11 ในอังกฤษและเวลส์ สโมสรลงเล่นที่สนามกีฬาริเวอร์ไซด์ตั้งแต่ปี ค.ศ. 1995
ในฤดูกาล 2008/09 เดอะ โบโร่ในยุคของแกเร็ท เซาท์เกต ทำผลงานได้น่าผิดหวังในพรีเมียร์ลีก จนต้องตกชั้นลงไปเล่นในลีก เดอะ แชมเปี้ยนชิพ ลีกอันดับ 2 ของอังกฤษ โดย เดอะ โบโร ต้องตกมาเล่นเดอะ แชมเปี้ยนชิพ พร้อมกับ นิวคาสเซิ่ล ยูไนเต็ด(อันดับ 18) และ เวสต์บรอมวิช อัลเบี้ยน (อันดับ 20) และในฤดูกาล 2009-2010 สโมสรได้ขายนักเตะตัวสำคัญอย่าง สจ๊วต ดาวนิ่ง,ตุนกาย ซานลี่,อดัม จอห์นสัน,โรเบิร์ต ฮูธ ออกไปและในช่วงต้นฤดูกาลได้มีการปลด แกเร็ธ เซาท์เกต ออกจากตำแหน่งและได้ดึง กอร์ดอน สตรัคคั่น อดีตผู้จัดการทีมกลาสโกว์ เซลติกเข้ามาแทนที่
 "ณ วันที่ 30 สิงหาคม 2024"
ผู้เล่น.
<templatestyles src="Template:Football squad player/styles.css" />
ผู้เล่นที่ถูกยืมตัว.
<templatestyles src="Template:Football squad player/styles.css" />
 ชนะเลิศ (4): 1926–27, 1928–29, 1973–74, 1994–95
 รองชนะเลิศ (4): 1901–02, 1991–92, 1997–98, 2015–16
 เพลย์ออฟ ชนะเลิศ (1): 1987–88
 รองชนะเลิศ (2): 1966–67, 1986–87
 ชนะเลิศ (3): 1893–94, 1894–95, 1896–97
 รองชนะเลิศ (3): 1890–91, 1891–92, 1897–98
ชนะเลิศ (1): 2003–04
รองชนะเลิศ (2): 1996–97, 1997–98
รองชนะเลิศ (1): 1996–97
ชนะเลิศ (2): 1895, 1898
รองชนะเลิศ (1): 1990
ชนะเลิศ (1): 
รองชนะเลิศ (2): , 
รองชนะเลิศ (1): 2005–06
ชนะเลิศ (1): 1976
ชนะเลิศ (1): 1980
NFPA 704

NFPA 704 เป็นเครื่องหมายหรือสัญลักษณ์ซึ่งกำหนดและรักษามาตรฐานโดย สมาคมป้องกันอัคคีภัยแห่งชาติ (National Fire Protection Association) ของสหรัฐ เพื่อป้องกันและเตือนถึงวัสดุอันตรายต่าง ๆ เครื่องหมายนี้เรียกง่าย ๆ ว่า "เพชรไฟ" (fire diamond) เป็นการเตือนภัยส่วนบุคคลเพื่อให้ง่ายและรวดเร็วที่จะได้ทราบ ว่าเป็นวัสดุอันตรายชนิดใด มีวิธีการปฏิบัติหรือต้องการเครื่องมือเฉพาะอย่างไรบ้าง
สัญลักษณ์.
มี 4 รหัสสีเฉพาะดังนี้
ความไวไฟ ความไวต่อปฏิกิริยาโดยจะบอกเป็นระดับตัวเลขตั้งแต่ 0 (ไม่มีอันตราย เป็นสารธรรมดา) ถึง 4 (มีอันตรายมากที่สุด)
เขตทุ่งครุ

ทุ่งครุ เป็นหนึ่งในห้าสิบเขตของกรุงเทพมหานคร สภาพทั่วไปเป็นแหล่งที่อยู่อาศัยหนาแน่นน้อยและหนาแน่นปานกลาง โดยมีพื้นที่ทำการเกษตรเป็นหลักทางทิศตะวันตกเฉียงใต้
ที่ตั้งและอาณาเขต.
เขตทุ่งครุตั้งอยู่ทางทิศตะวันออกเฉียงใต้ของฝั่งธนบุรี มีอาณาเขตติดต่อกับพื้นที่การปกครองต่าง ๆ เรียงตามเข็มนาฬิกาดังนี้
ประวัติ.
เดิมทุ่งครุมีฐานะเป็น ตำบลทุ่งครุ ขึ้นอยู่กับอำเภอราษฎร์บูรณะ จังหวัดธนบุรี ต่อมาอำเภอราษฎร์บูรณะได้ถูกโอนไปขึ้นกับจังหวัดพระประแดงอยู่ช่วงหนึ่ง จนกระทั่งจังหวัดนี้ถูกยุบลงเป็นอำเภอในจังหวัดสมุทรปราการ อำเภอราษฎร์บูรณะรวมทั้งตำบลทุ่งครุจึงกลับมาอยู่ในการปกครองของจังหวัดธนบุรีอีกครั้ง และภายหลังได้มีการยุบรวมจังหวัดธนบุรีและจังหวัดพระนคร เปลี่ยนฐานะเป็นนครหลวงกรุงเทพธนบุรีและกรุงเทพมหานคร ซึ่งได้เปลี่ยนการเรียกชื่อตำบลและอำเภอใหม่ด้วย ตำบลทุ่งครุจึงได้รับการเปลี่ยนแปลงฐานะเป็น แขวงทุ่งครุ ขึ้นกับสำนักงานเขตราษฎร์บูรณะ จนกระทั่งวันที่ 18 พฤศจิกายน พ.ศ. 2540 ได้มีประกาศกระทรวงมหาดไทยจัดตั้ง เขตทุ่งครุ ขึ้น โดยแบ่งพื้นที่ทางทิศใต้ของเขตราษฎร์บูรณะออกมา 2 แขวง
การแบ่งเขตการปกครอง.
ท้องที่เขตทุ่งครุแบ่งเขตการปกครองย่อยออกเป็น 2 แขวง โดยมีคลองราชพฤกษ์และคลองสะพานควายเป็นเส้นแบ่งเขต ได้แก่
การคมนาคม.
ในพื้นที่เขตทุ่งครุมีทางสายหลัก ได้แก่
ทางสายรองได้แก่
โคลด์เอนด์

โคลด์เอนด์  เป็นชื่อเฉพาะทีใช้สำหรับเรียกแผนกหนึ่งในโรงงานหลอมแก้วหรือกระจก มีหน้าที่ควบคุมการตัดกระจกหรือการควบคุมการผลิตให้เป็นไปตามใบสั่งของลูกค้า สาเหตุที่เรียกว่าโคลด์เอนด์ (cold end) เป็นเพราะส่วนแผนกนี้จะเป็นส่วนที่แก้วได้ถูกทำให้เย็นตัวเป็นของแข็งแล้ว ส่วนแผนกที่ทำหน้าที่เป็นผู้หลอมแก้วและควบคุมกระบวนการหลอมแก้ว จะเรียกว่าฮ๊อตเอนด์ (Hot end)
แบเรียมซัลเฟต

แบเรียมซัลเฟต  เป็นสารประกอบไอออนิกใช้ในทางการแพทย์ เป็นสารทึบแสงหรือเรดิโอคอนทราสต์ (radiocontrast) สำหรับแสงเอกซ์ (X-ray) เพื่อการถ่ายภาพทางการแพทย์ 
สำหรับการวินิจฉัยโรคต่างๆ โดยเฉพาะโรคในช่องท้องและทางเดินอาหาร (Gastrointestinal tract) ซึ่งจะรู้จักกันในชื่อที่คุ้นเคยว่าอาหารแบเรียม (Barium meal) และนำเข้าสู่ร่างกายผู้ป่วยโดยการรับประทานหรือสวนทางทวารหนัก (enema) แบเรียมซัลเฟตจะอยู่ในรูปซัสเพนชัน (suspension) ของผงละเอียดที่กระจายตัวในสารละลายน้ำ ถึงแม้ว่าแบเรียมจะเป็นโลหะหนักที่สารประกอบของมันเมื่อละลายน้ำถูกดูดซึมเข้าสู่ร่างกายแล้วจะเป็นพิษสูง แต่เนื่องจากแบเรียมซัลเฟตละลายน้ำได้น้อยมากคนไข้จึงไม่ได้รับอันตรายจากพิษของมัน
ประโยชน์.
นอกจากประโยชน์ทางการแพทย์แล้วแบเรียมซัลเฟตยังมีประโยชน์ทางอื่นอีกดังนี้
แบเรียมซัลเฟตที่พบในธรรมชาติจะอยู่ในรูปของแร่แบเรียมชื่อแบไรต์ (barite)
ของแข็ง

!style=" text-align: left; background: #DCF0FF; font-size: 90%;"| กลศาสตร์ของไหล
!style=" text-align: left; background: #DCF0FF; font-size: 90%;"| นักวิทยาศาสตร์
ของแข็ง  เป็นสถานะหนึ่งในสี่ของสถานะพื้นฐานของสสาร (สถานะอื่นได้แก่ ของเหลว แก๊ส พลาสมา) ซึ่งมีลักษณะที่สามารถทนและต้านทานต่อการเปลี่ยนแปลงรูปร่างหรือปริมาตร แตกต่างกับของเหลว วัตถุที่เป็นของแข็งไม่สามารถไหลได้และไม่เปลี่ยนแปลงรูปร่างและปริมาตรไปตามภาชนะที่บรรจุ อะตอมภายในโมเลกุลของของแข็งอยู่ชิดกันมากและมีแรงยึดเหนี่ยวระหว่างอนุภาคที่หนาแน่นกับอนุภาคอื่น ๆ
สาขาของฟิสิกส์มีสาขาหนึ่งที่มีเพื่อศึกษาของแข็งโดยเฉพาะ เรียกว่าฟิสิกส์ของแข็งและมันยังเป็นสาขาหลักของฟิสิกส์สสารอัดแน่น (ซึ่งจะมีการศึกษาเกี่ยวกับของเหลวรวมอยู่ด้วย)
ของแข็งที่มีความหนาแน่นน้อยที่สุดในโลกคือ ซิลิกานาโนโฟม (silica nanofoam) มีความหนาแน่นประมาณ 1 มิลลิกรัมต่อลูกบาศก์เซนติเมตร ซึ่งน้อยกว่าความหนาแน่นของอากาศ เป็นผลิตภัณฑ์ของแอโรเจล (aerogel) ที่ดูดอากาศออก
1 E3 m

สำหรับการเปรียบเทียบอันดับของขนาด (อังกฤษ: orders of magnitude) หน้านี้เป็นเป็นรายชื่อความยาวที่อยู่ระหว่าง 1 กม. และ 10 กม. (103 และ 104 ม.)
ความยาวน้อยกว่า 1 กิโลเมตร
การเปลี่ยนหน่วย.
1,000 เมตร เท่ากับ:
สิ่งก่อสร้างของมนุษย์.
ความยาวมากกว่า 10 กิโลเมตร
1 E4 m

สำหรับการเปรียบเทียบอันดับของขนาด (อังกฤษ: orders of magnitude) หน้านี้เป็นเป็นรายชื่อความยาวที่อยู่ระหว่าง 10 กม. และ 100 กม. (104 และ 105 ม.)
ความยาวน้อยกว่า 10 กิโลเมตร
การเปลี่ยนหน่วย.
10 กม. เท่ากับ:
สิ่งก่อสร้างของมนุษย์.
ความยาวมากกว่า 100 กิโลเมตร
1 E5 m

สำหรับการเปรียบเทียบอันดับของขนาด (อังกฤษ: orders of magnitude) หน้านี้เป็นเป็นรายชื่อความยาวที่อยู่ระหว่าง 100 กม. และ 1,000 กม. (105 และ 106 ม.)
ความยาวน้อยกว่า 100 กิโลเมตร
การเปลี่ยนหน่วย.
100 กม. เท่ากับ:
สิ่งก่อสร้างของมนุษย์.
ความยาวมากกว่า 1,000 กิโลเมตร
1 E-1 m

สำหรับการเปรียบเทียบอันดับของขนาด (อังกฤษ: orders of magnitude) หน้านี้เป็นเป็นรายชื่อความยาวที่อยู่ระหว่าง 10 ซม. และ 1 ม. (10-1 ม. และ 1 ม.)
ความยาวน้อยกว่า 10 เซนติเมตร
การเปลี่ยนหน่วย.
10 ซม. เท่ากับ:
ธรรมชาติ.
ความยาวมากกว่า 1 เมตร
ของเหลว

ของเหลว เป็นสถานะของไหล ซึ่งปริมาตรจะถูกจำกัดภายใต้สภาวะคงที่ของอุณหภูมิและความดัน และรูปร่างของมันจะถูกกำหนดโดยภาชนะที่บรรจุมันอยู่ ยิ่งไปกว่านั้น ของเหลวยังออกแรงกดดันต่อภาชนะด้านข้างและบางสิ่งบางอย่างในตัวของของเหลวเอง ความกดดันนี้จะถูกส่งผ่านไปทุกทิศทาง
ถ้าของเหลวอยู่ในระเบียบของสนามแรงโน้มถ่วง ความดัน <math>p</math> ที่จุดใด ๆ สามารถแสดงเป็นสูตรทางคณิตศาสตร์ได้ดังนี้
 <math>p=\rho gz</math>
โดย <math>\rho</math> เป็น ความหนาแน่นของของเหลว (ซึ่งเป็นค่าคงที่) และ <math>z</math> คือความลึก ณ จุดใต้พื้นผิวของเหลวนั้น สังเกตว่าในสูตรนี้กำหนดให้ความดันที่ผิวบนเท่ากับ 0 และไม่ต้องคำนึงถึงความตึงผิวของเหลวมีลักษณะเฉพาะของแรงตึงผิว (surface tension) และแรงยกตัว (capillarity) โดยทั่วไปของเหลวจะขยายตัวเมื่อถูกความร้อนและหดตัวเมื่อถูกความเย็น วัตถุที่จมอยู่ในของเหลวจะมีปรากฏการณ์ที่เรียกว่าแรงลอยตัว (buoyancy)
ของเหลวเมื่อได้รับความร้อนจนถึงจุดเดือดจะเปลี่ยนสถานะเป็นก๊าซ และเมื่อทำให้เย็นจนถึงจุดเยือกแข็งก็จะเปลี่ยนสถานะเป็นของแข็ง อ
แรงยกตัว

แรงยกตัว  เกิดจากส่วนของผิวของ ของเหลว ที่สัมผัสกับ ของแข็ง ซึ่งอาจทำให้เกิดแรงยกตัวขึ้นข้างบน ("เช่น" น้ำ) หรือแรงกดลงล่าง ("เช่น" ปรอท) ต่อผิวหน้าของของเหลว เช่นนี้เป็นลักษณะเฉพาะของพฤติกรรมใน หลอดแคปิลลารี่ (capillary tube) ที่วางตั้งฉากกับผิวของของเหลว แรงที่กระทำภายในหลอดแคปิลลารี่ คือ โคฮีชัน, แอดฮีชัน (adhesion) และ แรงตึงผิว (surface tension)
สมการ.
สมการเพื่อคำนวณหาความสูง, "h" ของของเหลวในหลอดในหน่วย (เมตร) คือ
<math>h={2{ \gamma \cos{\theta}}\over{\rho g r}}</math>
โดย:
* <math>\scriptstyle \gamma </math> คือ แรงตึงผิวระหว่างน้ำ-อากาศ (J/m² or N/m)
* "θ" คือ มุมสัมผัส
* "ρ" คือ ความหนาแน่น ของของเหลว (kg/m3)
* "g" คือ ความเร่ง อันเนื่องมาจาก ความโน้มถ่วง (m/s²)
* "r" คือ รัศมี ของหลอด (m)
สำหรับน้ำในหลอดแก้วที่เปิดสู่อากาศ ณ ระดับน้ำทะเลนั้น
*"<math>\scriptstyle \gamma </math>" = 0.0728 J/m² ที่ 20°C
*"θ" เท่ากับ 20° (0.35 rad)
*"ρ" เท่ากับ 1000 kg/m3
*"g" เท่ากับ 9.8 m/s²
ดังนั้น ความสูงของน้ำจะคำนวณได้จาก:
<math>h\approx {{1.4 \times 10^{-5}\ \mbox{m}^2}\over r}</math>
ดังนั้น สำหรับหลอดแก้วเส้นผ่านศูนย์กลาง 2 เมตร (รัศมี 1 เมตร) น้ำจะยกตัวประมาณ 0.014 มิลลิเมตร แต่สำหรับหลอดแก้วเส้นผ่านศูนย์กลาง 2 เซนติเมตร (รัศมี 0.01 เมตร) น้ำจะยกตัวประมาณ 1.4 มิลลิเมตร และสำหรับหลอดแก้วเส้นผ่านศูนย์กลาง 2 มิลลิเมตร (รัศมี 0.001 เมตร) น้ำจะยกตัวประมาณ 140 มิลลิเมตร